BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 

Broj : 80 0 089463 17 I
Bijeljina, 07.02.2025. godine 


OSNOVNI SUD U BIJELJINI po sudiji Ljilja Rajković, u pravnoj stvari tražioca izvršenja Zdravka Ljubinkovića iz Bijeljine, zastupan po punomoćniku Stevanović Vesni advokatu iz Bijeljine, protiv izvršenika Lazikić Radovana iz Tutnjevca bb, Ugljevik, radi naplate novčanog potraživanja, dana 07.02.2025. godine, donio je sljedeći:
Z A K LJ U Č A K


ODREĐUJE se prvo ročište za prodaju nepokretnosti izvršenika Lazikić Radovana iz Tutnjevca, za dan 19.03.2025. godine sa početkom u 10:30 časova, sudnica broj 11, označenih kao:

· kp.br. 1204/2 SP kuća sa kućištem i dvorištem površine 380 m2, 

· kp.br. 1204/1 SP STARA KRČEVINA u naravi oranica površine 14000 m2, 

· kp.br.1204/3 SP STARA KRČEVINA u naravi šljivik površine 2922 m2 i

· kp. br. 1204/4 SP STARA KRČEVINA u naravi šljivik površine 2578 m2,  upisane u z.k.ul.br. 68 k.o. Tutnjevac u kome je izvršenik Lazikić (Dušan) Radovan upisan sa pravom susvojine sa dijelom od 17302/19880 i suvlasnici Radić rođena Lazikić (Dušan) Anđa sa suvlasničkim dijelom od 1000/19880 i Lazikić (Dušan) Gospava sa suvlasničkim dijelom od 1578/19880
· kp.br. 1188/1 SP HRASTIK u naravi oranica površine 5350 m2

· kp.br. 1189/  SP HRASTIK u naravi oranica površine  9220 m2

· kp.br. 1191/1 SP KOD KUĆE u naravi šljivik površine 3175 m2 i
· kp.br. 1193/3 SP PODKUĆNCA u naravi šljivik površine 820 m2, sve upisane u zk.ul.br.72 k.o. Tutnjevac u kome je izvršenik Lazikić (Dušana) Radovan upisan sa pravom susvojine sa dijelom od 5560/19350, Gajić (Ivan) Bosiljka sa pravom susvojine sa dijelom od 4597/19350, Simić (Velimir) Žiko sa pravom susvojine sa dijelom 9193/77400, suvlasnik Simić (Velimir) Trišo sa dijelom 9193/77400, suvlasnik Simić (Velimir) Milo sa dijelom 9193/77400 i suvlasnik Simić (Velimir) Tomo sa dijelom 9193/77400.
· kp. br. 863/3 KALTINVAČA u naravi nekategorisani put površine 74 m2 i njiva 4. klase površine 428 m2 upisane u zk.ul.br 6298 k.o. Bijeljina 1 u kome je izvršenik Lazikić Dušana Radovan upisan sa pravom susvojine sa dijelom 74/502 i suvlasnici Tuco (Nedeljka) Mira i Tuco (Mihajla) Mile sa suvlasničkim dijelom od po 214/502.
Prema nalazu vještaka geodetske struke Gajić Zorana od 16.01.2023.godine navedene su sledeće činjenice:
· kp.br. 863/3 iz zk.ul.broj 6298, je izložena i u naravi čini nekategorisani put površine 71m2 i njivu 4 klase površine 429 m2 sada upisana u List nepokretnosti broj 5491 k.o. Bijeljina 1 na ime izvršenika Lazikić Dušana Radovan sa dijelom 72/500, te Tuco (Mihajla) Mile i Tuco (Nedeljka) Mira sa dijelom od po 214/500.
na Gruntovnim parcelama 1204/2, 1204/3,1204/4 i dijelu parcele 1204/1, sve upisane u zk.ul.br. 68 k.o. Tutnjevac sagrađeni su objekti koji nisu upisani u geodetski elaborat.
Nepokretnosti upisane u zk.ul.br.72 k.o. Tutnjevac čija je površina 5093 m2 od čega je 4170 m2 voćnjak, a 923 m2 njiva, ima stvarni udio izvršenika u cijelom zk.ulošku 72 u dijelu od 0,287 % i koji koificijent treba pomnožiti sa površinom gruntovnih parcela 1191/1 i 1193/3. U zk.ul.br. 68 k.o. Tutnjevac udio izvršenika u svim gruntovnim parcelama je 0,87%, što vještaci građevinske i poljoprivredne struke moraju uzeti u obzir prilikom procjene kako objekata tako i zemljišta.

Vrijednost nepokretnosti koje su predmet prodaje prema vještaku građevinske struke Miličević Mladenu od 25.01.2023. godine iznosi 114.085,80 KM, a prema vještaku poljoprivredne struke Perić Jovici od 26.01.2023.godine iznosi 31.575,50 KM, što ukupno čini vrijednost u iznosu od 145.661,30 KM.

Nepokretnosti se ne mogu prodati na prvom ročištu ispod ½ utvrđene vrijednosti.


Ako se nepokretnosti ne prodaju na prvom ročištu sud će zakazati drugo ročište u roku od 30 dana i u slučaju da tri ponuđača sa najvećom ponudom na prvom ročištu nisu uplatila prodajnu cijenu.


Poreze i takse u vezi sa prodajom snosi kupac.


Na javnoj prodaji mogu učestvovati sva fizička i pravna lica osim lica navedenih u članu 88. Zakona o izvršnom postupku, uz uslov da prije ročišta za prodaju na ime osiguranja polože 1/10 utvrđene vrijednosti nepokretnosti, ali isti ne može iznositi više od 10.000,00 KM. Prije početka ročišta, sudu treba priložiti uplatnicu kao dokaz da je osiguranje položeno.


Osiguranje se polaže na Račun posebnih namjena – Depozitni račun osnovnih sudova broj: 562 – 099 – 8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 1067001, sa naznakom broja predmeta. 


Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.

Kupac je dužan položiti cijenu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ako kupac u određenom roku ne položi cijenu, sud će rješenjem prodaju tom ponuđaču proglasiti nevažećom i odrediti da je nepokretnost prodata drugom po redu ponuđaču koji treba, u roku koji mu odredi sud, deponovati cijenu. Navedene odredbe primjenjivaće se prema trećem ponuđaču u slučaju da drugi ponuđač ne deponuje u određenom roku prodajnu cijenu.


U slučaju da sva tri ponuđača sa najvišim ponudama ne ispune svoje obaveze sud može oglasiti da ročište nije uspjelo i zakazati novu prodaju. Iz položenog osiguiranja namiriće se troškovi nove prodaje.

Ponuđačima čija ponuda nije prihvaćena, vratiće se osiguranje odmah nakon zaključenja javne prodaje.

Sud će obustaviti izvršenje ako se nepokretnost ne može prodati ni na drugom ročištu. 
Obustava izvršenja ne sprečava pokretanje novog izvršnog postupka radi naplate istog potraživanja.


Zaključak o prodaji stranka može o svom trošku objaviti u sredstvima javnog informisanja, odnosno da o zaključku obavijesti lica koja se bave u posredovanju prodaje nepokretnosti. 


Zaključak se dostavlja strankama, Ministarstvu finansija Poreska uprava Ugljevik i na oglasnu tablu suda.

Pouka o pravnom lijeku:                                                                                    Sudija

Protiv ovog Zaključka nije dozvoljen pravni lijek.                                   Ljilja Rajković

